২০২১–২২ বুন্দেসলিগা

২০২১–২২ বুন্দেসলিগা জার্মানির পেশাদার ফুটবল লিগের শীর্ষ স্তর বুন্দেসলিগার ৫৯তম মৌসুম ছিল। এই মৌসুমটি ২০২১ সালের ১৩ই আগস্ট তারিখে শুরু হয়ে ২০২২ সালের ১৪ই মে তারিখে সম্পন্ন হয়েছিল। বরুসিয়া মনশেনগ্লাডবাখের ফরাসি আক্রমণভাগের খেলোয়াড় আলেসান প্লেয়া এই মৌসুমের প্রথম গোল করেছিলেন।

বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০২০–২১ মৌসুমে ৭৮ পয়েন্ট অর্জন করে এই প্রতিযোগিতার ইতিহাসে ৩০তম বারের মতো শিরোপা জয়লাভ করেছিল।

এই মৌসুমে ৭৭ পয়েন্ট অর্জন করে বায়ার্ন মিউনিখ ৩১তম বারের মতো বুন্দেসলিগা এবং ৩২তম বারের মতো জার্মান শিরোপা জয়লাভ করেছিল। বায়ার্ন মিউনিখের পোলীয় আক্রমণভাগের খেলোয়াড় রবের্ত লেভানদোভস্কি ৩৫ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।

দল
২০২০–২১ মৌসুম শেষে ভেয়ার্ডার ব্রেমেন এবং শালকে মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে বোখুম এবং গ্রয়টার ফুর্ট বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে কলন ২. বুন্দেসলিগায় তৃতীয় স্থান অধিকারী ক্লাব হলস্টাইন কিলের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে কলন বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।

 ক্লাব অবস্থান স্টেডিয়াম ধারণক্ষমতা  আউগসবুর্গ ডব্লিউডব্লিউকে এরিনা ৩০,৬৬০ হের্টা বার্লিন বার্লিন অলিম্পিক স্টেডিয়াম ৭৪,৬৪৯  বার্লিন আল্টে ফোরস্টারাই ২২,০১২ আরমিনিয়া বিলেফেল্ড বিলেফেল্ড শুকো এরিনা ২৭,৩০০  বোখুম রুর স্টেডিয়াম ২৭,৫৯৯ বরুসিয়া ডর্টমুন্ড ডর্টমুন্ড সিগনাল ইডুনা পার্ক ৮১,৩৬৫ আইন্ট্রাখট ফ্রাঙ্কফুর্ট ফ্রাঙ্কফুর্ট ডয়শে ব্যাংক পার্ক ৫১,৫০০  ফ্রাইবুর্গ ইম ব্রাইসগাউ ড্রাইসাম স্টেডিয়ামএসসি স্টেডিয়াম ২৪,০০০৩৪,৭০০ গ্রয়টার ফুর্ট ফুর্ট স্পোর্টপার্ক রনহফ টমাস ১৬,৬২৬  সিনশাইম প্রিজিরো এরিনা ৩০,১৫০  কোলন রাইন এনার্গি স্টেডিয়াম ৪৯,৬৯৮ আরবি লাইপৎসিশ লাইপৎসিশ রেড বুল এরিনা ৪৭,০৬৯ বায়ার লেভারকুজেন লেভারকুজেন বেএরিনা ৩০,২১০ মাইনৎস মাইনৎস মেভা এরিনা ৩৪,০০০ বরুসিয়া মনশেনগ্লাডবাখ মনশেনগ্লাডবাখ বরুসিয়া পার্ক ৫৪,০৫৭  মিউনিখ আলিয়ানৎস আরেনা ৭৫,০০০  স্টুটগার্ট গটলিয়েব ডাইমলার স্টেডিয়াম ৬০,৪৪৯  ভলফসবুর্গ ফক্সভাগেন আরেনা ৩০,০০০

পয়েন্ট তালিকা

ফলাফল

শীর্ষ গোলদাতা
 অবস্থান  খেলোয়াড়  ক্লাব  গোল ১   রবের্ত লেভানদোভস্কি  বায়ার্ন মিউনিখ  ৩৫ ২   পাত্রিক শিক  বায়ার লেভারকুজেন  ২৪ ৩   আরলিং ব্রাউট হোলান্ড  বরুসিয়া ডর্টমুন্ড  ২২ ৪   অতোঁনি মোদেস্ত  কলন  ২০ ৫   ক্রিস্টোফার এনকুনকু  আরবি লাইপৎসিশ  ৬   তাইও আয়োনিয়ি  ইউনিয়ন বার্লিন  ১৫ ৭   সের্জ নাব্রি  বায়ার্ন মিউনিখ  ১৪ ৮   মুসা দিয়াবি  বায়ার লেভারকুজেন  ১৩ ৯   ইয়োনাস হোফমান  বরুসিয়া মনশেনগ্লাডবাখ  ১২ ১০   মাক্স ক্রুস  ইউনিয়ন বার্লিনভলফসবুর্গ 

তথ্যসূত্র

বহিঃসংযোগ


বিষয়শ্রেণী:বুন্দেসলিগার মৌসুম
১
জার্মানি